L’Ajuntament de Burjassot elabora una Ordenança Reguladora de Subvencions
2025-07-24

L’Ajuntament de Burjassot ha elaborat un Projecte de l’Ordenança Reguladora de Subvencions, un document que ja es pot consultar al web municipal, www.burjassot.org, en el nou portal de Transparència del Consistori.

L’ordenança s’ha publicat en la secció Ordenances en Tramitació i, igual que va succeir amb la de Benestar, Sanitat i Protecció Animal, s’ha fet perquè les ciutadanes i els ciutadans del municipi puguen consultar-la i aportar aquells suggeriments que consideren d’interés. Suggeriments que seran estudiats per a la seua posterior inclusió en la nova norma, si així es considera.

El Consistori vol, una vegada més, que els seus veïns i veïnes coneguen de primera mà el treball que s’està desenvolupant en aquesta matèria, que puguen opinar i donar a conéixer els seus suggeriments i que participen de manera activa i directa en la gestió del propi Ajuntament.

Els suggeriments a la nova norma poden fer-se arribar a través del correu electrònic transparencia@ayto-burjassot.es.